Prosvjetno-kulturno vijeće Jugoslavije
Prosvetno-kulturno vijeće je bilo jedan od pet domova Savezne skupštine SFRJ od 1963. do 1974, kao vijeće delegata radnih ljudi u radnim zajednicama. Postojalo je i na novou socijalističkih republika. Ostala vijeća bila su: Savezno vijeće, Privredno vijeće, Socijalno-zdravstveno vijeće i Organizacijsko-političko vijeće. Vijeće je imalo 120 zastupnika, a birale su ih općinske skupštine. Poslaničke kandidate su predlagali radni ljudi u radnim zajednicama odgovarajuće oblasti rada. Pravo da bude biran za člana Prosvjetno-kulturnog vijeća imao je svaki radni čovjek ili član organa upravljanja radne organizacije odnosno radne zajednice u odgovarajućoj oblasti rada, član organa upravljanja udruženja radnih organizacija i funkcioner sindikata, u odgovarajućoj oblasti rada. Poslanik je postajao kandidat koji je zakonom određenom većinom izabran u općinskoj skupštini odnosno u općinskim skupštinama. Sve nadležnosti koje je imala Savezna skupština SFRJ, vršilo je Savezno vijeće, kao vijeće delegata građana u općinama i republikama, zajedno s drugim nadležnim vijećem, kao vijećem delegata radnih ljudi u radnim zajednicama. Savezno vijeće je ravnopravno sa Prosvjetno-kulturnim vijećem: pretresalo pitanja od interesa za radne zajednice iz oblasti prosvjete, nauke, umjetnosti i drugih oblasti kulture, fizičke kulture, kao i druga pitanja iz tih područja; donosilo zakone i druge akte u tim područjima.